กระทรวงคมนาคม แนะนำประชาชนใช้บริการระบบขนส่งสาธารณะเป็นยานพาหนะเข้าร่วมงานพระราชพิธีบรมราชาพิธิเษก เพื่อลดปัญหาการจราจร
กระทรวงคมนาคม แนะนำประชาชนใช้บริการระบบขนส่งสาธารณะเป็นยานพาหนะเข้าร่วมงานพระราชพิธีบรมราชาพิธิเษเพื่อลดปัญหาการจราจร ขณะนี้เตรียมความพร้อมทุกโหมดการเดินทางและจุดจอดรถรับ-ส่งประชาชน อำนวยความสะดวกระหว่างวันที่ 4-6 พฤษภาคมนี้ นายวิทยา ยาม่วง ผู้ตรวจราชการกระทรวงคมนาคม  เปิดเผยถึงมาตรการการให้บริการประชาชนด้วยระบบขนส่งสาธารณะในส่วนของกระทรวงคมนาคมที่จะเดินมทางเข้าร่วมงานพระราชพิธีบรมราชภิเษก ระหว่างวันที่ 4 - 6 พฤษภาคมนี้ ว่า เบื้องต้นขอแนะนำประชาชนที่จะเดินทางเข้าร่วมงานพระราชพิธีหลีกเลี่ยงการใช้รถส่วนบุคคลในช่วงเวลาดังกล่าวเพื่อหลีกเลี่ยงปัญหาการจราจร โดยใช้บริการระบบขนส่งสาธารณะทุกโหมดการเดินทางที่ภาครัฐได้จัดให้บริการฟรีตลอดการจัดงานระหว่างวันที่ 4-6 พฤษภาคนี้และวางแผนก่อนการเดินทาง ทั้งนี้เนื่องจากปัจจุบันกระทรวงคมนาได้ส่งผู้แทนจากทุกหน่วยงานในสังกัดร่วมประเมินสถานการณ์และติดตามแก้ไขปัญหา ภายในกองอำนวยการร่วมพระราชพิธีบรมราชภิเษก พุทธศักราช 2562 ที่กระทรวงกลาโหม  โดยจัดเตรียมจุดจอดรถรอบนอกสำหรับรถยนต์ส่วนบุคคลและรถโดยสารไม่ประจำทางจากต่างจังหวัด ไว้จำนวน 27 จุด เช่น ทิศเหนือที่เมืองทองธานี ศูนย์ราชการแจ้งวัฒนะ สโมสรตำรวจ ทิศตะวันตก เซ็นทรัลเวสเกต ทิศตะวันออก สถาบันเทคโนโลยีพระจอมเกล้าลาดกระบัง ศูนย์การประชุมไบเทค บางนา ทิศใต้ โรงเรียนบางมดวิทยา เซ็นทรัลพระราม 2 ลานพุทธมณฑลสาย 4 กรุงเทพชั้นกลาง ที่สำนักงานอัยการสูงสุด ศาอาญารัชดาฯ สโมสรกองทัพบก ศาลาว่าการกรุงเทพ2 จากนั้นประชาชนสามารถเดินทางต่อด้วยรถ Suttle Bus ขององค์การขนส่งมวลขนกรุงเทพ หรือ ขสมก. เพื่อเดินทางมาสู่บริเวณรอบพิธีงานทั้งหมด 7 จุด คือที่สนามม้านางเลิ้ง /บ้านมนังคศิลา/เชิงสะพานพระราม8/เชิงสะพานพระปิ่นเกล้า/วัดเทพศิรินทร์/สะพานพระพุทธยอดฟ้า และบ้านพิษณุโลก ขณะที่การขนส่งทางน้ำได้รับความร่วมมือจากภาคเอกชน เรือด่วนเจ้าพระยา จะให้บริการฟรี จากจังหวัดนนทบุรี – ท่าเรือปิ่นเกล้า ฝั่งพระนครจำนวน 10 เที่ยว แบ่งเป็นช่วง เช้า 5 เที่ยว เย็น 5 เที่ยว ตั้งแต่เวลา 09.00 – 18.00 น. โดยเรือออกทุกชั่วโมง และจากท่าเรือสาทร – ท่าเรือสะพานพุทธจำนวน 4 เที่ยวเช้า 2 เที่ยว เวลา 10.00 น. 11.00 น. และเย็น 2 เที่ยว เวลา 15.00 น. และ 16.00 น. ส่วนเรือข้ามฟาก ให้บริการ ตั้งแต่เวลา 06.00 – 22.00 น. ประกอบด้วย ท่าเรือพระราม 8 ฝั่งธนบุรี มา ท่าเรือพระราม 8 ฝั่งพระ นคร ทุก 15 นาที //ท่าเรือพระราม 8 ฝั่งธนบุรี มา ท่าเรือปิ่นเกล้า ฝั่งพระนคร ทุก 20 นาที //ท่าเรือปิ่นเกล้า ฝั่งธนบุรี มา ท่าเรือปิ่นเกล้า ฝั่งพระนคร ทุก 15 นาที //ท่าเรือรถไฟ มา ท่าเรือพระจันทร์ใต้ ทุก 15 นาที //เรือข้ามฟากเอกชนให้บริการตามปกติ ในส่วนของเรือแสนแสบ จะให้บริการฟรีตั้งแต่ ท่าเรือประตูน้ำ – ท่าเรือผ่านฟ้าลีลาศ ระหว่างวันที่ 4 – 6 พฤษภาคม 2562 ตั้งแต่เวลา 17.00 – 19.15 น. //วันที่ 4 พฤษภาคม 2562 ออกจากท่าเรือประตูน้ำ – ท่าเรือผ่านฟ้าลีลาศ เที่ยวแรก 07.00 น. เที่ยวสุดท้าย 19.00 น. ขากลับเที่ยวสุดท้ายจากท่าเรือผ่านฟ้าลีลาศ – ท่าเรือประตูน้ำ 19.15 น. //นที่ 5 พฤษภาคม 2562 ออกจากท่าเรือประตูน้ำ เที่ยวแรก 07.00 น. ส่งแค่ท่าเรือโบ๊เบ๊ ถึงเวลา 11.45 น. จากนั้น ส่งถึงท่าเรือผ่านฟ้าลีลาศ ถึงเวลา 22.00 น. เที่ยวสุดท้ายออกจากท่าเรือผ่านฟ้าลีลาศ เวลา 22.00 น. //วันที่ 6 พฤษภาคม 2562 ออกจากท่าเรือประตูน้ำ ไปท่าเรือผ่านฟ้าลีลาศ เที่ยวแรก 07.00 น. เที่ยวสุดท้าย 19.45 น. ขากลับเที่ยวสุดท้ายจากท่าเรือผ่านฟ้าลีลาศไปท่าเรือประตูน้ำ 20.00 น. สำหรับการเดินทางระบบขนส่งทางราง การรถไฟแห่งประเทศไทย หรือ รฟท. จัดรถพิเศษโดยสารชานเมือง 4 เส้นทาง วันละ 8 ขบวน รวมตลอดพระราชพิธีฯ จำนวน 24 ขบวน พร้อมรถพิเศษโดยสารระยะไกลจากทุกภาคอีก 12 ขบวน และเปิดให้ประชาชนใช้บริการรถไฟชั้น 3 ขบวนปกติฟรีที่มีต้นทางและปลายทางเข้าออกกรุงเทพฯ ทุกเส้นทางใช้บริการฟรีเป็นเวลา 3 วัน ระหว่างวันที่ 4 - 6 พฤษภาคมนี้ คาดว่าจะสามารถรองรับประชาชนได้ประมาณ 30,000 คนต่อวัน ขณะที่การรถไฟฟ้าขนส่งมวลชนแห่งประเทศไทย หรือ รฟม. ให้บริการรถไฟฟ้าสายสีน้ำเงิน และสีม่วง ฟรี วันที่ 5 – 6 พฤษภาคม 2562 พร้อมให้บริการพื้นที่จอดรถ รวม 2,873 คัน ฟรี ระหว่างวันที่ 4 – 6 พฤษภาคม 2562 บริษัท รถไฟฟ้า ร.ฟ.ท. จำกัด ให้บริการรถไฟฟ้าแอร์พอร์ตลิ้งค์ฟรี ตลอดเส้นทาง สุวรรณภูมิ – พญาไท วันที่ 5 พฤษภาคม 2562 และให้บริการพื้นที่จอดรถ รวม 300 คัน บริเวณสถานีรถไฟฟ้าแอร์พอร์ตลิ้งค์ มักกะสัน รถไฟฟ้า BTS ให้บริการฟรีตลอดเส้นทางในวันที่ 5 พฤษภาคมนี้ นอกจากนี้กรมการขนส่งทางบกยังได้จัดรถแท็กซี่จิตอาสาและจักรยานยนต์รับจ้างจิตอาสารับประชาชนออกจากบริเวณงานนำส่งเฉพาะจุดเชื่อมต่อขนส่งมวลชนทั้งนี้ประชาชนสามารถสอบถามข้อมูลการเดินทางได้ที่สายด่วนคมนาคม 1356